Tsuguni bata kare ba: Miyagun yan bindiga sun halaka mutane 12 a jahar Filato ▷ Legit.ng
Tsuguni bata kare ba: Miyagun yan bindiga sun halaka mutane 12 a jahar Filato
2 months ago 1462 views by Muhammad Auwal
Rundunar Yansandan Najeriya reshen jahar Filato ta sanar da kisan wasu mutane 12 da ake zargin miyagun yan bindiga makiyaya ne suka halakasu a kauyen Kulben dake lardin Kombun cikin karamar hukumar Mangu na jahar.
Rahoton kamfanin dillancin labarun Najeriya, NAN, ta bayyana cewa yan bindigan sun jikkata wani mutum, kamar yadda mai magana da yawun rundunar Yansandan jahar, DSP Terna Tyopev ya tabbatar a garin Jos.
KU KARANTA: Tirka tirkan IPPIS: Kungiyar malaman jami’a ta yi ganawar sirri da shugaban Buhari a Villa
Tyopev ya ce: “Da tsakar daren Alhamis, 9 ga watan Janairu ne muka samu kiranye daga jama’a cewa yan bindiga sun kai farmaki kauyen Kulben, kuma suna zargin yan bindiga makiyaya ne, a sakamakon wannan hari mutane 12 sun mutu, guda kuma ya samu mummunan rauni.”
DSP Tyopev ya bayyana cewa tuni an garzaya da wanda ya jikkatan zuwa babban asibitin garin Mangu ana duba lafiyarsa, don haka ya yi kira ga jama’an garin da su kwantar da hankulansu kuma su zauna lafiya tare da kansancewa masu bin doka da oda, inda ya tabbatar musu da cewa jam’an tsaro na iya kokarinsu don ganin sun kamo yan bindigan.
“Zuwa yanzu dai bamu kama kowa ba, amma muna yin iya kokarinmu don ganin mun kamo wadanda suka aikata wannan aika aika tare da tabbatar sun fuskanci hukuncin daya dace dasu.” Inji shi.
Daga karshe Kaakakin Tyopev ya yi kira ga jama’a dasu baiwa Yansanda bayanan sirri masu amfani da zasu taimaka musu wajen bin sawun yan bindigan.
A wani labarin kuma, gungun yan bindiga sun kaddamar da hari a garin Beni dake cikin karamar hukumar Neja, inda suka yi awon gaba da babban limamin Masallacin Juma’an garin, Malam Umar Muhammad, tare da wasu mutane 20.
16 minutes ago 325 views
Tsananin talauci yasa an daure wata mata bayan ta saci akuya ta sayar ta siyawa danta magani